O značke KEETEC
Mnohoročné skúsenosti spoločnosti TSS Group, doviedli náš tím v roku 2008 k rozhodnutiu založiť privátnu značku produktov. Vlastný vývoj so zameraním na čo najvyššiu kvalitu bola hlavná myšlienka pre vytvorenie značky so silným menom, ktorá v budúcnosti bude symbolom kvality známym v celoeurópskom meradle. Výsledkom tohto rozhodnutia bol vznik značky KEETEC, ktorej výhradným vlastníkom je spoločnosť TSS Group a.s.
Nekonečné množstvo práce na vývoji sa postupne premietlo do vytvorenia produktovej rady autoalarmov, parkovacích senzorov, či vyhrievaní sedadiel spĺňajúcich nie len požiadavky náročných zákazníkov, ale aj podmienok pre udelenie uznávaných celoeurópskych certifikátov.
V súčasnosti sa v produktovom portfóliu nachádza viac ako 40 produktov značky KEETEC a na väčšinu z nich je našou spoločnosťou zároveň poskytovaná nadštandardná záruka 5 rokov.
Jednou z najväčších devíz produktov KEETEC tím ľudí, ktorý neustále monitoruje vývoj vozidiel a potreby trhu a získané informácie zapracováva do vývoja nových moderných produktov presne podľa potrieb našich zákazníkov. Vďaka tomu je použitie produktov tejto značky jednoduché a rýchle a to aj v najnovších vozidlách.
Dlhodobá vízia spoločnosti TSS Group je poskytovať svojim zákazníkom komplexné riešenia a tým byť stabilným a dôveryhodným partnerom v oblasti zabezpečovacích systémov.
O spoločnosti TSS Group a.s.
Spoločnosť TSS Group bola založená v roku 2002 so zameraním na komplexné riešenia v oblasti zabezpečenia objektov a vozidiel. Následne bolo produktové portfólio rozšírené o divíziu GPS monitoringu. Prostredníctvom vybudovanej obchodnej politiky TSS Group jednoznačne patrí medzi spoločnosti s najdynamickejším rastom a vývojom.
Najdôležitejšími strategickými prioritami spoločnosti TSS Group je poskytovanie komplexnej starostlivosti, podpora a kvalitné služby pre svojich partnerov. Rozsiahle portfólio s vlastnými značkami spoločnosti, komunikácia s kvalifikovanými pracovníkmi a profesionálny prístup patria medzi jej hlavné silné stránky. Spojením osobného prístupu a podpory významných značiek sú Vám jednotlivé divízie pripravené poskytnúť komplexné profesionálne riešenia.